Bilulykke utløser opptøyer i Singapore
Hundrevis av rasende gjestearbeidere strømmet ut i gatene, satte fyr på biler og sloss med politiet etter ulykken der en 33 år gammel inder døde etter å ha blitt påkjørt av en buss. TV-bilder viste demonstranter som gikk til angrep på bussen, knuste bussens frontrute og veltet minst tre politibiler i Little India-distriktet i bystaten.18 mennesker, blant dem ti politifolk, ble skadd, og 27 fremmedarbeidere fra Sør-Asia ble arrestert i forbindelse med opptøyene. De som ble pågrepet, risikerer opp til sju års fengsel. Uro av denne type er svært sjeldent i Singapore, der det er strenge lover mot uro og opptøyer. Gatene i Little India er på søndager vanligvis fullpakket av fremmedarbeidere fra India og Bangladesh som nyter fridagen.
Singapore ble søndag rammet av den verste uroen på 40 år etter at en mann mistet livet i en bilulykke.